ดาวโจนส์ปิดร่วง/น้ำมัน,ทองลดลง
หุ้นดาวโจนส์ปิดร่วง 222.84 จุด ด้านราคาน้ำมันลดลง 40 เซนต์ ขณะที่ทองคำ ลบ 8.90 ดอลลาร์
1 มิ.ย. 2565

ดัชนีเฉลี่ยอุตสาหกรรมดาวโจนส์ปิดที่ 32,990.12 จุด ลดลง 222.84 จุด หรือ -0.67%, ดัชนี เอสแอนด์พี 500 ปิดที่ 4,132.15 จุด ลดลง 26.09 จุด หรือ -0.63% และดัชนี แนสแดค ปิดที่ 12,081.39 จุด ลดลง 49.74 จุด หรือ -0.41% นักลงทุนวิตกกังวลเกี่ยวกับความผันผวนของราคาน้ำมันดิบจากกรณีมีข่าวสหภาพยุโรป (EU) ระงับการนำเข้าน้ำมันบางส่วนจากรัสเซีย รวมทั้งการที่นายคริสโตเฟอร์ วอลเลอร์ หนึ่งในคณะผู้ว่าการธนาคารกลางสหรัฐ (เฟด) สนับสนุนให้เฟดปรับขึ้นอัตราดอกเบี้ย 0.50% ในการประชุมทุกเดือนจนกว่าเงินเฟ้อจะชะลอตัวลงสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนกรกฎาคม ลดลง 40 เซนต์ ปิดที่ 114.67 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนกรกฎาคม ซึ่งหมดอายุในวันอังคาร(31พ.ค.) เพิ่มขึ้น 1.17 ดอลลาร์ ปิดที่ 122.84 ดอลลาร์ต่อบาร์เรล อย่างไรก็ตามส่งมอบเดือนสิงหาคม ลดลง 2 ดอลลาร์ ปิดที่ 115.60 ดอลลาร์ต่อบาร์เรลราคาทองคำโคเม็กซ์งวดส่งมอบเดือนมิถุนายน ลดลง 8.90 ดอลลาร์ ปิดที่ 1,848.40 ดอลลาร์ต่อออนซ์